kardosdrur/scandi-wiki huggingface dataset:
BioShock

BioShock er et videospil udviklet af 2K Boston/2K Australia og udgivet på Windows, Xbox 360 og Playstation 3. Spillets udvikling har været påbegyndt siden 2004, men planlægningen rygtes at have været i gang længe før. Den 9. januar 2006 annoncerede Take-Two Interactive, at de havde opkøbt Irrational Games, og at spillet ville blive udgivet under 2K Games. Irrational Games er det tidligere navn for 2K Boston/2K Australia før det blev opkøbt. Spillet er beskrevet af udviklerne som en spirituel opfølger til System Shock 2.

BioShock foregår i 1960, hvor man guider hovedpersonen, Jack, rundt i undervandsbyen Rapture, efter hans fly styrter ned midt ude i havet. Byen blev grundlagt af forretningsgiganten Andrew Ryan, der ønskede et utopia, fri for såkaldte parasitiske omstændigheder skabt af de forskellige typer ideologier og regeringer på overfladen. Men dette radikalt frie marked skabte grobund for videnskabelige eksperimenter, der gennem gameplayet ender i Rapture's fald - mest af alt gennem det genmanipulerende stof Adam, der forvandler de fleste indbyggere til mentalt ustabile junkier. Mens Jack kæmper sig igennem horder af disse Adam-junkier og andre forhindringer som Big Daddies, for at slippe væk fra byen, får han kontakt til de få tilbageværende mentalt raske individer, hvorigennem han bl.a. lærer mere og mere om Rapture og dens tragiske historie.

Der er utallige måder at kæmpe sig gennem Rapture på, både med et sortiment af våben, ved muligheder for at vende Rapture's forsvar mod dem selv og ikke mindst ved brug af forskellige 'Adam-plasmider', der giver forskellige overnaturlige evner såsom telekinese og mange andre. Der er mulighed for at vælge flere retninger i spillet, hvilke afgør afslutningen på historien.

BioShock modtog meget ros og blev især hyldet af kritikerne for dets moral-baserede historie, indlevende miljø and og unikke sceneri. Det vandt adskillige 'Game of the Year' priser fra forskellige medier, som BAFTA, Game Informer, Spike TV og X-Play.

En version af spillet til mobile platforme er i øjeblikket ved at blive udviklet af IG Fun. Efterfølgeren med titlen Bioshock 2 blev frigivet i 2010. Et tredje spil; BioShock Infinite blev udgivet d. 26/3-2013.

Referencer

Eksterne henvisninger 
 

Computerspil fra 2007
First-person shooter
PlayStation 3-spil
Windows-spil
Xbox 360-spil
Computerspil baseret på Unreal-motoren
Spoiler

En spoiler er en afsløring af en histories plot, afslutning og/eller handling, der er lækket før historien har nået sit offentlige publikum. Det kaldes en "spoiler" fordi en sådan information potentielt kan spolere oplevelsen for en given modtager.

For at undgå at ruinere et "twist" i en film eller en tv-serie, kan producenterne vælge at filme alternative scener ("decoy") de ikke har intentioner om at bruge i den færdige sammensætning, men skuespillere og holdet ved ikke hvilke dele der ikke skal bruges eller nødvendigvis at der overhovedet er skudt decoys. På denne måde undgås at der lækkes information der kan spolere de store drejninger, og endelig hvis det lækkes kan det være svært at få puslespillet til at hænge sammen pga. den "støjende information."

Se også 
Teaser
Trailer

Bøger
Film
Tv-serier
Abandoned (Lost)

"Abandoned" (da. titel Ladt i stikken) er det 30. afsnit af tv-serien Lost. Episoden blev instrueret af Adam Davidson og skrevet af Elizabeth Sarnoff. Det blev første gang udsendt 9. november 2005, og karakteren Shannon Rutherford vises i afsnittets flashbacks.

Handling 

En intim aften mellem Shannon og Sayid bliver afbrudt af en kort vision af Walt. Claire er bekymret for sine evner som forælder og betror Locke noget om Charlie. Ana Lucia og Mr. Eko leder deres gruppe, over for at forene sig med de andre overlevende, lige da Shannon går ind i junglen for at lede efter Walt. Deres vej krydser, og ender i en frygtelig tragedie.

Eksterne henvisninger 
 

Afsnit af Lost (sæson 2)
Whatever the Case May Be

"Whatever the Case May Be" er det tolvte afsnit af tv-serien Lost. Episoden blev instrueret af Jack Bender og skrevet af Damon Lindelof & Jennifer Johnson. Det blev første gang udsendt 5. januar 2005, og karakteren Kate Austen vises i afsnittets flashbacks.

Eksterne henvisninger 
 

Afsnit af Lost (sæson 1)
Born to Run (flertydig)

Born to Run kan henvise til

 Born to Run - et album fra 1975 med Bruce Springsteen
 Born to Run (sang) - titelnummeret på albummet

 Born to Run (Lost) - et afsnit i tv-serien Lost
MTA New York City Transit

MTA New York City Transit ( også kendt som New York City Transit Authority, NYCTA, Transit, NYCT for New York City Transit eller simpelthen TA for Transit Authority) er et offentligt firma i den amerikanske stat New York der driver offentlig transport i New York City. NYCTA håndterer dagligt 7 millioner rejser, som en stor partner i Metropolitan Transportation Authority, som er det travleste og største transportsystem i Nordmerika. NYCTA driver de følgende systemer:
 New York City Subway, et metrosystem der kører i alle fem boroughs undtagen Staten Island
 Staten Island Railway, en metro linje i Staten Island (drevee af Staten Island Rapid Transit Operating Authority, som er et NYCTA datterselskab)
 Et bus netværk der servicerer alle fem boroughs

Betaling og priser 

pr. 2007 er betalingen for en lokal tur $2, en stigning fra $1,50 den 4. maj 2003. Ekspresbusser koster $5. MetroCard er det primære betalingsmiddel, det er et magnetisk kort der kan købes på ethvert beløb mellem $4 til $80. Der gives 20 procent bonus for et MetroCard købt på elle over $10 (eksempel: $10 køb = $12 Metrocard). 1-dagskort (Fun Pass) koster $7, ugekort $24 og 30 dage $76. Den berømte polet blev udfaste i 2003 og er nu et samleobjekt

Referencer

Eksterne links 
 New York City Transit: official site 
 nycsubway.org: New York City Subway Resources
 Transport Workers Union Local 100

New York City
Trafikselskaber
Silkeborg Tekniske Gymnasium

Silkeborg Tekniske Gymnasium eller HTX Silkeborg ligger i den nordlige del af Silkeborg, nærmere betegnet i industrikvarteret. HTX Silkeborg ligger i forbindelse med Silkeborg Tekniske Skole, men har ikke andet med den at gøre end delt kantine og udlån af værktøj/maskiner fra div. tekniske uddannelser.

Silkeborg Teknisk Gymnasium tilbyder 4 linjer. International, Science/IT, Teknologi/Design og Bioscience-linjen.

HTX Silkeborg lægger vægt på et nært samarbejde imellem elever og lærer. På HTX Silkeborg går der 270 elever, heraf 25% piger. (08-03-2013)

IT på skolen 
Skolen har omkring 50 stationære computere til rådighed, derudover er der trådløst netværk over hele skolen, så der er mulighed for, at man kan koble sig på med en bærbar computer. Det kræves selvfølgelig at man har netværkskoden, som bliver udleveret ved studiestart.

Eksterne henvisninger 
 HTX Silkeborgs hjemmeside 

Tekniske gymnasier i Danmark
Tekniske Gymnasium
Tekniske Gymnasium
Pehr Henrik Ling

Pehr Henrik Ling (født 15. november 1776, død 3. maj 1839) var en svensk digter og udøver af medicinsk gymnastik. Han var medlem af det svenske akademi fra 1835 til 1839. Han var far til Hjalmar Ling.

Ling blev født i Ljunga i det sydlige Sverige i 1776, som søn af en præst. Efter at have afsluttet sin uddannelse på Växjö gymnasium i 1792, studerede han teologi på Lunds Universitet fra 1793, men skiftede til Uppsala Universitet og færdiggjorde sin uddannelse der i 1797. Han rejste til udlandet i syv år. I København studerede Ling på universitetet og underviste i moderne sprog. Hans rejse tog ham videre til Tyskland, Frankrig og England.

Eksterne henvisninger 
 

 

Digtere fra Sverige
Svenskere i 1700-tallet
Svenskere i 1800-tallet
Personer fra Småland
Pangong Tso

Pangong Tso (eller Pangong søen; Tso: Ladakhi for sø) er en sø i Himalayabjergene i en højde af 4.250 m (13.900 fod). Den er ca. 134 km lang og 5 km bred på det bredeste punkt. Den strækker sig fra Indien til Tibet. To tredjedele af søen ligger i Kina. Om vinteren fryser overfladen fuldstændigt på trods af at den er salt.

Pangong Tso kan nås med en køretur på ca. fem timer fra Leh, det meste af ruten på grusveje i bjergene. Vejen går over det tredjehøjeste pas i verden , Changla pass, hvor en militærpost og et lille tehus tager imod gæsterne. Den spektakulære søbred er åben for gæster i turistsæsonen, fra maj til september. pr. 2007 er en speciel tilladelse påkrævet for at besøge søen. En inder kan få en individuel tilladelse i Leh, mens ikke-indere skal være i en gruppe på mindst fire. Af sikkerhedshensyn er det ikke tilladt at sejle på søen. Der er et lille hostel og teltpladser og huse med primitive gæsteværelser i landsbyen nogle få kilometer mod Tibet.

Søen er i en proces henimod at blev klassificeret under Ramsar-konventionen som et vådområde af international vigtighed. Hvis det vedtages vil søen være det første optagne vådområde i sydasien.

Flora og fauna 
Brakvandet i søen indeholder ingen mikro-vegetation. Der er nogle buske og urter der gor i marsken omkring søen. Sæen er et vigtigt fødekammer for et bredt udsnit af fugle. I området omkring søen lever kiang.

Se også 
 Tilichosøen

Søer i Kina
Søer i Indien
Tibet
Pteropus poliocephalus

Pteropus poliocephalus er en art af flagermus i familien flyvende hunde hjemmehørende i det østlige Australien. Arten har ikke et dansk navn, men kaldes på engelsk Grey-headed flying fox. Medlemmerne af slægten Pteropus er blandt verdens største flagermus. Pteropus-slægten indeholder i dag omkring 57 anerkendte arter.

Referencer

Eksterne henvisninger 
ARKive – images and movies of the grey-headed flying fox (Pteropus poliocephalus) 

IUCN Rødliste - sårbare arter
Storflagermus
Linnéhaven

Linnéhaven ved Svartbäcksgaden i Uppsala har sit navn efter Carl von Linné (1707–1778). Haven er dog oprettet allerede i 1660'erne, af Olof Rudbeck d.æ.. Efter Olofs død i 1702 forfaldt haven hurtigt. Den unge Carl Linnæus, som studerede i Lund 1727–1728, hørte om haven og flyttede derefter til Uppsala.

Eksterne henvisninger 

Om Linnéhaven fra Uppsala Universitet
Billeder fra Linnéhaven

Parker i Sverige
Sveriges geografi
Uppsala
Bismarck-tårn

Bismarck-tårne er en tysk form for monumenter til minde om statsmanden, rigskansler Otto von Bismarck. Der blev bygget omkring 250 af disse tårne i tiden mellem Tysklands samling og nazisternes magtovertagelse. De blev bygget i forskellige stilarter i fire kontinenter: (Australien, Sydamerika, Afrika og Europa). Af de 250 er omtrent 175 tilbage. Der står otte i Slesvig-Holsten.

Arkitekterne var bl.a. Wilhelm Kreis, der byggede omkring halvtreds, og Bruno Schmitz. Billedhuggerne var bl.a. Hugo Lederer og Franz Metzner.

Knivsbjergtårnet 
Et af Bismarck-tårnene var Knivsbjergtårnet på Knivsbjerg ved Aabenraa. Det blev bygget mellem 1895 og 1901 under det datidige tyske herredømme. Med sin højde på 45 meter blev det et af de største monumenter i det daværende tyske rige.

Tårnet blev rejst af foreningen Knivsberggesellschaft, der på initiativ af pastor Jessen i Sønder Vilstrup havde erhvervet Knivsbjerg i 1893 for at afholde årlige folkefester for Nordslesvigs tyske befolkning. Den første var indvielsen af pladsen 15. juli 1894.

I betingelserne for arkitektkonkurrencen om tårnet stod der, at det skulle være et "nationalt monument over generhvervelsen af den tyske Nordmark" og at der af hensyn til folkefesterne skulle være platform til talere og plads til et 80-mands orkester .

I tårnets niche stod en 7 m høj statue af Bismarck. Over statuen stod der i et bånd rundt om tårnet årstallet 1864 og Bismarck-citatet "WIR DEUTSCHE FÜRCHTEN GOTT, SONST NICHTS AUF DER WELT" (Vi tyskere frygter Gud, ellers intet i Verden). Under statuen fandtes den tyske rigsørn og Slesvig-Holstens våbenskjold samt det slesvig-holstenske slagord Up ewig ungedeelt .

Danske modstandsfolk sprængte tårnet i luften i august 1945.

Noter

Eksterne kilder og henvisninger 

 Bismarck-tårne og Bismarck-søjler  
 Knivsbjerg 
 Billede Knivsbjergtårnet ved Aabenraa 

Monumenter i Tyskland
10cc (album)

10cc er det selvbetitlede debutalbum fra gruppen af samme navn, der blev udgivet i 1973. Albummet brød igennem i England, men ikke andre steder. Albummet nåede nr. 36 på den engelske hitliste. Albummet blev indspillet Strawberry Studios i Stockport, som var andelsejet af guitaristen Eric Stewart og albummet blev udgivet på "UK Records", der i sin tid blev stiftet af Jonathan King.

Fire singler blev udsendt og tre af dem nåede nr. 10 i England. "Donna" nåede nr. 2 i England i september 1972, og "Rubber Bullets" blev nr. 1 i England og brød igennem i USA også, hvor denne nåede nr. 73. "The Dean And I" var den sidste af de tre, da den nåede nr. 10 i 1973. "Johnny Don't Do It", en anden 50'er-inspireret sang, var den single, der ikke nåede hitlisterne.

Nogen versioner af albummet har en anderledes rækkefølge.

Spor 
 "Johnny Don't Do It"
 "Sand In My Face"
 "Donna"
 "The Dean And I"
 "Headline Hustler"
 "Speed Kills"
 "Rubber Bullets"
 "The Hospital Song"
 "Ships Don't Disappear Tonight (Do They?)"
 "Fresh Air For My Mamma"

Instrumentering 
 Graham Gouldman: bas, akustisk guitar, elektrisk guitar, tambourin, vokal
 Eric Stewart: lead elektrisk guitar, vokal
 Lol Creme: akustisk guitar, elektrisk guitar, klaver, percussion, vokal
 Kevin Godley: trommer, percussion, vokal

Eksterne henvisninger 
 

10cc-album
Debutalbum fra 1973
Debutalbum fra Storbritannien
Jade (flod)

Jade er en 22 km lang sejlbar flod i Niedersachsen i den nordvestlige del af Tyskland. Floden har sit udspring nær Oldenburg, og den udmunder i bugten Jadebusen i Vesterhavet nær Varel, og hvis tilblivelse skyldes en række stormfloder, især stormfloden den 17. januar 1511, der bortskyllede 5 kirkesogne.

Indløbet til Jade-Bugten skilles fra Nordweser’s indløb ved sandbanken Hoher Weg, det er tilgængeligt for de største krigsskibe og fryser aldrig til på grund af den 3—4 m stigende flod; den indre del af Jadebusen er lav.

I 1853 købte den preussiske regering 2 små landstrækninger (340 ha), på hver sin side af den smalle indgang til bugten til anlæggelse af en krigshavn. Havnearbejderne påbegyndtes i 1855, men først i juni 1869 blev krigshavnen indviet og fik navnet Wilhelmshaven. Syd fo denne havn udmunder Ems-Jade-kanalen, 2 m dyb og 70 km lang, der udgår fra Emden og forbinder Ems med Jadebusen.

Floder i Niedersachsen
Peaches (musikgruppe)

Peaches var en svensk pigeduo der blev dannet i 2000 og opløst i 2005. Gruppen bestod af Tåve Wanning (født 1992) og Isabelle Erkendal (født 1989) som mødtes til en audition 2000. Gruppen fik et stort hit med sangen "Rosa helikopter" som solgte guld og platin i Sverige og Norge. Bandet arbejdede blandt andet med producenten Johan Fjellström på "Empire Music Production".

Diskografi 
 Rosa helikopter (2001)
 Tomten, jag vill ha en riktig jul (2002)
 Fritt fall (2003)
 Daddy Cool (2004)
 Följ Med Mig Ut
 Dumbom

Eksterne henvisninger 
 
 

Musikgrupper fra Sverige
Postkonstruktivisme

Postkonstruktivisme var en arkitektonisk overgangsstilart, som eksisterede i Sovjetunionen i 1930'erne, typisk for tidlig stalinistisk arkitektur før 2. verdenskrig. Udtrykket postkonstruktivisme var udmøntet af Selim Khan-Magomedov, en arkitekturhistoriker, for at beskrive resultatet af avantgarde-kunstnernes migration til stalinistisk nyklassicisme. Khan-Magomedov identificerede postkonstruktivisme til perioden 1932 til 1936, men den lange byggeperiode og landets store udstrækning bevirker, at perioden må udstrækkes til 1941.

Reference 

Stilperioder
Vinsten

Vinsten er et ældre, folkeligt navn for det krystallinske bundfald, som opstår spontant under vinfremstillingen. Det drejer sig om en blanding af tungtopløselige salte af vinsyren, hvor kaliumhydrogentartrat (KC4H5O6) og calciumtartrat (CaC4H4O6) er de stoffer, man oftest finder i vinstenen. Vinsten i rødvin ligner ofte almindeligt bundfald, men i hvidvin kan den se ud som små glasskår. Ved tygning smager vinstenkrystallerne syrligt, omtrent som man kan opleve det med krystaller af citronsyre.

Vinsten er vanskelig at opløse i vand, og den afsættes derfor – alt afhængigt af lagringsmetoden – på bunden af flasken eller på undersiden af proppen. Stofferne er ugiftige, og bruges ofte i fødevareindustrien som syreregulerende tilsætningsstof (med e-numrene 334-337) i fødemidler og drikkevarer. Dannelsen af vinsten har ikke i sig selv nogen indflydelse på vinens smag eller kvalitet i øvrigt. Ved moderne vinproduktion afkøler man vinen til 3 °C for at få udfældet al vinsten, men det fjerner efter nogles opfattelse det karakteristiske fra vinen.

Vinsten bruges til fremstilling af Potaske.

Kemi
Sten
Biryani

Biryani, eller biriani (بریانی), er en asiatisk ris-ret, der er populær i dele af Vestasien (særligt Iran) og Sydasien (særligt Pakistan og Indien). Navnet stammer fra Persisk. 

Biryani laves på ris (sædvanligvis basmati ris), grøntsager, eventuelt kød og yoghurt, og krydres med en række aromatiske orientalske krydderier.

Ingredienser
Ris er hovedingrediensen i biryani og de krydres med en række Orientalske krydderier som giver retten duft, smag, og farve. Typiske krydderier er kryddernellike, kardemomme, kanel, koriander og chili. For at give biryani den karakteristiske gule farve, tilsættes gurkemeje eller safran. Herudover indgår et varierende udvalg af grøntsager, hvor løg og hvidløg er meget brugt, og nogle gange også kød eller fisk. Vegetarisk biryani er populært, mens der i de ikke-vegetariske findes mange variationer, herunder kylling, oksekød, ged, lam, fisk og rejer. Der tilsættes indimellem nødder og tørret frugt, for eksempel cashewnødder, mandler, rosiner eller abrikos. Retten simrer ofte med yoghurt, som giver risene en cremet konsistens, men biryani uden yoghurt laves også. Den færdige ret pyntes ofte med hakkede krydderurter, som regel korianderblade eller mynte.

Eksterne henvisninger 

Madretter
Mad fra Indien
Mad fra Pakistan
S-fyld

S-fyld eller kassefyld benyttes til at beskytte indpakkede varer under transport og opbevaring. S-fyld fremstilles af flamingo og har sit navn grundet den s-lignende form.

Se også 
 Krøyerkugler

Menneskeskabte materialer
Indpakning
Ørting-Falling Skole

Ørting-Falling Skole var en kommunal folkeskole beliggende mellem de to landsbyer Ørting og Falling i Odder Kommune. Skolens officielle navn var Ørting-Falling Centralskole, men skolen gik i folkemunde under navnet Ørting skole. 

Skolen blev nedlagt pr. 1. august 2011 som følge af en beslutning i Odder Byråd 10. maj 2010. I stedet oprettedes der en friskole ved navn Margrethelyst Friskole i området.

Skolen havde spor fra 0. til 6. klassetrin og omkring 100 elever (2007).
Den sidste skoleleder var Lene Rothborg.

Folkeskoler i Odder Kommune
Roseraie de Bagatelle

Roseraie de Bagatelle er en rosenhave i nordvesthjørnet af Bois de Boulogne i Paris.
På initiativ af bystyret i Paris blev haven anlagt i 1905 af landskabsarkitekt  Jean Claude Nicolas Forestier (1861-1930). Rosenhaven er en del af de fem samlinger af roser i Frankrig, som indgår i "Den nationale samling" ved konservatoriet for specialiserede plantesamlinger.

Haven har over 9000 planter fordelt på over 1100 sorter. Haven arrangerer hvert år konkurrencen Ville de Paris Concours International de Roses Nouvelles for nye rosensorter.

Kilder 

Haveanlæg i Paris
Jean Gerson

Jean Gerson (14 december 1363 – 12 juli 1429) var en fransk teolog, kirkepolitiker, intellektuel og forfatter og i særlig grad indflydelsesrig i sin tids samfundsdebat. 

Da Pierre d'Ailly blev biskop i Puy, blev Gerson som kun 32-årig kansler for universitetet i Paris.

Gerson var forfatter til blandt andet den første bog som blev trykt på svensk, Aff dyäffwlsens frästilse udgivet i 1495. Hans Om kunsten at dø blev oversat til svensk flere gange og trykt 1514.

Gerson var også involveret i den konciliare bevægelse i forbindelse med skismaet i den katolske kirke fra 1378 og var en af de mest prominente teologer ved koncilet i Konstanz fra 1414.

Eksterne henvisninger 

Faglitterære forfattere fra Frankrig
Teologer fra Frankrig
Teologer fra middelalderen
Franskmænd fra middelalderen
Saint-Paul-en-Born

Saint-Paul-en-Born er en kommune i Landes, Aquitaine i det sydvestlige Frankrig, der i 2005 havde 666 indbyggere. Kommunen har et areal på 42,6 km². 

Byer i Landes
Lena Abé

Lena Abé (født den 4. januar 1983) er på nuværende bassist i det britiske doom metal band My Dying Bride, som hun sluttede sig til i 2007 for at afløse Adrian Jackson. Abé er derved det yngste medlem i bandet.

Eksterne henvisninger 
 Minibiografi om Lena Abé 

Bassister fra Storbritannien
Heavy metal-musikere fra Storbritannien
My Dying Bride
Hibernian FC

Hibernian FC er en skotsk fodboldklub som hører til i bydelen Leith i Edinburgh. Hibernian FC har et mangeårigt arvefjendeforhold til Hearts, som ligeledes er hjemmehørende i Edinburgh. Forholdet mellem Hibernian FC og Hearts kan sammenlignes med forholdet mellem de to Glasgow-klubber Celtic og Rangers. Hearts har fra gammel tid været den protestantiske klub, mens Hibernian var den katolske. Tilhørsforholdet er i dag mere afhængig af geografi end af religion. Holdets fans kaldes ofte for Hibs eller Hibees.

Klubben var i starten af 90'erne truet af lukning som følge af økonomiske problemer, og det var på tale at rivalerne fra Hearts skulle overtage klubben. Dette blev mødt med massiv modstand fra holdets fans, og det lykkedes at redde klubben. I kampen for at redde klubben skrev bandet The Proclaimers sangen "Sunshine on Leith", som i dag synges af holdets fans efter sejre over lokalrivalerne fra Hearts samt efter sejre i andre betydningsfulde kampe.

Klubben har en meget stor fanbase i både Edinburgh og resten af verden grundet klubbens lange historie, traditioner og konstante kamp trods meget svingende sportslige resultater. Klubben har flere tilhængere i Norden og i Danmark. Af kendte Hibernian-tilhængere kan blandt andet nævnes tennisspilleren Andy Murray.

Klubben har vundet det skotske mesterskab tre gange og har nået til semifinalen i UEFA-cuppen. Hibernians hjemmebane hedder Easter Road.

OB mødte i 2005 Hibernian i Intertoto-cuppen, da de i tredje runde vandt samlet over to kampe.

Hibernian FC vandt i sæsonen 2015-2016 den skotske cup for første gang siden 1902 med en sejr på 3-2 over Rangers på Hampden Park. Pokaltitlen blev fejret af mere end 150.000 Hibernian-fans i Edinburgh dagen efter pokalsejren.

Klubben mødte i sommeren 2016 Brøndby i Europa League. Mens Brøndby vandt opgøret på Easter Road med 1-0, vandt Hiberinan med de samme cifre i Brøndby. Brøndby gik videre efter en afgørelse på straffespark.

Historiske slutplaceringer

Noter 

Fodboldklubber i Skotland
Etableret i 1875
Sport i Edinburgh
Ole Rasmussen (journalist)

Ole Rasmussen (født 27. oktober 1961 i Aalborg) er en dansk journalist, der siden 1990 i samarbejde med Gorm Vølver har været redaktør på Politikens At tænke sig.

Hans forældre Jim Rasmussen og Inge Lise Rasmussen var hhv. reklamekonsulent og typograf. I 1986 afsluttede han sit studium ved Danmarks Journalisthøjskole og fik arbejde hos Holbæk Amts Venstreblad. To år senere begyndtee han på Politiken: først som kriminalreporter, siden bagsideredaktør (1990), reporter på søndagsredaktionen (1994) og klummeskriver på Sket i ugen (1998).

Desuden har Rasmussen været medforfatter til forskellige satireprogrammer på radio og tv – bl.a. Mere sport om lidt (TV 2 1993), Det der om søndagen (DR P3 1993-1995) og Det der om morgenen (DR1 2000).

Han har allerede fået tre priser for sit arbejde: Hørup-prisen (1993), Dansklærernes Pris (1997 – med Gorm Vølver) og Publicistprisen (2002).

Kilde 
 Journalistforbundets Danske Journalister

Journalister fra Danmark
Personer fra Aalborg
Journalister ved Politiken
Personer i Kraks Blå Bog
Modtagere af Publicistprisen